**Қазақстан Республикасы Қаржы Министрінің «Сыра мен сыра сусындарын таңбалауда қолданылатын бақылау (сәйкестендіру) белгісі, сәйкестендіру құралы құнының шекті мөлшерін айқындау туралы»**

**Бағалау**

(бұдан әрі - Жоба)

**1. Қоғамдық-саяси салдарларды бағалау:**

Жобаны қабылдау теріс қоғамдық-саяси салдарға әкеп соқпайды, нарықтың ашықтығы мен мемлекеттік бақылаудың тиімділігін арттыруға, контрафактілік өнімнің үлесін төмендетуге ықпал етеді.

Алайда саяси тұрақсыздық немесе жаппай қоғамдық наразылық қаупі қарастырылмайды.

**2. Құқықтық салдарды бағалау:**

Нормативтік құқықтық актінің жобасын іске асыру алкоголь өнімінің айналымын мемлекеттік реттеу жүйесін одан әрі жетілдіруге, сондай-ақ сыра мен сыра сусындарын таңбалауда қолданылатын бақылау (сәйкестендіру) белгісі, сәйкестендіру құралы құнының шекті мөлшерін айқындауға ықпал етеді, осы салада бірыңғай құқық қолдануды қамтамасыз етеді.

Жобаны қабылдау өзге нормативтік құқықтық актілерге өзгерістер енгізуді талап етпейді және Қазақстан Республикасының қолданыстағы заңнамасына сәйкес келеді.

**3. Ақпараттық салдарды бағалау:**

Жобаның ақпараттық салдары орташа деп бағаланады, өйткені жоба бақылау (сәйкестендіру) белгісі құнының шекті мөлшерін, сыра мен сыра сусындарын таңбалауда қолданылатын сәйкестендіру құралын анықтауды реттейді.

Бұдан басқа, қажет болған жағдайда түсіндіру жұмыстарын жүргізу бөлігінде осы тақырып бойынша пресс-релиз ұсынылатын болады.

**4. Басқа салдарларды бағалау:**

Нормативтік құқықтық актінің жобасын қабылдау тауарларды таңбалау және қадағалау жүйесінің сапалы жұмыс істеуін қамтамасыз етуге мүмкіндік береді, нарықтың ашықтығы мен мемлекеттік бақылаудың тиімділігін арттыруға, контрафактілік өнімнің үлесін төмендетуге ықпал етеді.

**Қазақстан Республикасының**

**Қаржы министрі М. Такиев**